Van egy Mark Twainnek tulajdonított idézet, mely így szól:
"Egy hazugság már félig körbejárta a világot,
miközben az igazság még csak a cipőjét húzza."
Érdekes dolog ez.
Nem biztos, hogy Mark Twain ezt mondta valaha,
ezzel ironikusan bizonyítva az állítást.
Manapság az idézet – bárki is mondta – igazabb, mint valaha.
Az előző évtizedekben a legtöbb globális média
több nagyobb újságból és hálózatból állt,
melyeknek volt erőforrása közvetlenül gyűjteni információkat.
A Reutershez és az Associated Presshez hasonló történeteket összegyűjtő,
vagy újra megjelentető hírügynökségek viszonylag ritkák voltak, nem úgy mint ma.
A sebesség, amivel az információ manapság terjed,
megteremtette az ideális feltételeket a körkörös hivatkozás jelenségéhez.
Ennek során A kiadvány téves információt közöl,
B kiadvány újra megjelenteti azt,
majd az A kiadvány B-t idézi az információ forrásaként.
A körkörös hivatkozás egyik formája,
amikor több kiadvány
ugyanazt a hamis információt jelöli meg eredetiként,
melyből egy másik szerzőnek úgy tűnhet, azt több forrás is ellenőrizte.
Pl. egy 1998-ban kiadott egyetlen áltudományos cikk,
mely azt állította, hogy a gyermekek megszokott oltása autizmust okoz,
egy egész oltásellenes mozgalmat indított el,
annak ellenére, hogy az eredeti írást már többször hiteltelenítette
a tudományos közösség.
A szándékosan nem oltott gyermekek ma olyan fertőző betegségeket kapnak el,
melyeket gyakorlatilag már felszámoltak az Egyesült Államokban,
és ezek némelyike végzetes kimenetelű.
Egy kicsit kevésbé elrettentő példa,
mikor valódinak kinéző szatirikus cikkeket
vesznek át a viccbe be nem avatott hírügynökségek.
Pl. a British Medical Journal viccnek szánt
"Serdülők energiaráfordítása új generációs számítógépes játékokra" című cikkére
több mint négyszázszor hivatkoztak komoly tudományos publikációkban.
A felhasználók által írt tartalom, pl. a wikik,
szintén hozzájárulnak a körkörös hivatkozáshoz.
Ahogy egyre több író használja az ilyen oldalakat gyors tájékozódásra,
nem ellenőrzött tény kerülhet egy megjelenő cikkbe a wiki oldalról,
melyet később hivatkozásként hozzáadnak a wiki oldalhoz,
ami miatt sokkal nehezebbé válik a megcáfolása.
A kommunikációs technológia legújabb fejlesztései
mérhetetlen előnyökkel jártak
az információ és az emberek közötti korlátok lebontásában.
De a gyors válaszok iránti vágyunk
elnyomhatja a hitelesség iránti vágyunkat.
És mikor ezt az elfogultságot emberek milliárdjai többszörözik a világon,
szinte azonnal, nagyobb óvatosságra van szükség.
Kerüljük a szenzációhajhász médiát,
keressünk kritikát, ha gyanús információt látunk,
és ha felkutatjuk a cikk eredeti forrását, az segíthet lassítani a hazugságot,
és több időt ad arra, hogy az igazság útnak eredjen.